《种瓜瓠》
宋代·刘敞

吾生拙用大，江海思远适。岂独为瓠瓜，长系取不食。

漆园有遗意，放荡豁心臆。树此无何乡，近身见多益。

五日拙一旬，十日成百尺。累蔓更相引，甘实行可摘。

因之浮汗漫，去矣笑局蹐。从我其谁与，由也不可得。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。